b'\n_START_ARTICLE_\nRaudne eesriie\n_START_PARAGRAPH_\nRaudne eesriie (inglise keeles Iron Curtain, vene keeles \xd0\x96\xd0\xb5\xd0\xbb\xd0\xb5\xd0\xb7\xd0\xbd\xd1\x8b\xd0\xb9 \xd0\xb7\xd0\xb0\xd0\xbd\xd0\xb0\xd0\xb2\xd0\xb5\xd1\x81, saksa keeles der Eiserner Vorhang, prantsuse keeles rideau de fer) oli N\xc3\xb5ukogude Liidu katse kaitsta oma poliitilist m\xc3\xb5juala v\xc3\xb5\xc3\xb5rm\xc3\xb5jutuste eest mitmesuguste abin\xc3\xb5udega, nagu piiride hermeetiline sulgemine, vaba teabevoolu takistamine, salapolitseiline kontroll, tsensuur jm. _NEWLINE_Raudne eesriie oli k\xc3\xbclma s\xc3\xb5ja saavutus ja \xc3\xbchtlasi ka meetod. Kuigi selle tuntumaks t\xc3\xa4hiseks oli Berliini m\xc3\xbc\xc3\xbcr (1961\xe2\x80\x931989), oli see aastail 1934\xe2\x80\x931990 t\xc3\xa4iuseni v\xc3\xa4lja arendatud eelk\xc3\xb5ige NSV Liidu piiridel._NEWLINE_Hiina Rahvavabariigi ja teiste Aasia kommunistlike re\xc5\xbeiimide puhul on kasutatud sarnast m\xc3\xb5istet "bambuseesriie". _NEWLINE_Raud- ja bambuseesriide taga toimuv pidi j\xc3\xa4\xc3\xa4ma muule maailmale saladuseks.'